દેશમાં ૨૦૧૯ની ચૂંટણીને લઈને રાજકીય ગતિવિધિ તેજ થઈ રહી છે. આ પરિસ્થિતિ વચ્ચે બિહારના મુખ્યમંત્રી અને જનતા દળ યુનાઈટેડ(જેડી-યુ)ના અધ્યક્ષ નીતીશ કુમાર રાજ્યમાં ગઠબંધનના સાથીદાર ભાજપને સખત સંદેશ આપવાની કોશિશ કરી રહ્યા છે. નીતીશે ભાજપ સાથે રાષ્ટ્રીય સ્તરે ગઠબંધન ન હોવાની વાત પર ભાર મૂક્યો છે. મીડિયા સાથેની વાતચીતમાં નીતીશે કહ્યું છે કે, ‘અમે ભાજપ સાથે મળીને બિહારમાં કામ કરી રહ્યા છીએ, પરંતુ બિહારથી બહાર ભાજપ સાથેના ગઠબંધન અંગે કોઈ ચર્ચા-વિચારણા નથી. રાષ્ટ્રીય સ્તર પર એવું કોઈ જ ગઠબંધન થયું નથી.’